**IZJAVA O ZAUPNOSTI**

1. Skladno z določbami Zakona o izvensodnem reševanju sporov (Uradni list RS, št. 81/15) in temi Pravili so vsi podatki, ki izvirajo iz postopka izvensodnega reševanja potrošniških sporov ali so z njim povezani, zaupne narave razen, če so se stranke sporazumele drugače, če njihovo razkritje zahteva zakon ali če je razkritje potrebno za izpolnitev ali prisilno izvršitev sporazuma o rešitvi spora.
2. Stranke in oseba, ki vodi postopek IRPS, in tretje osebe, ki so sodelovale pri postopku IRPS ali mediaciji se v arbitražnem, sodnem ali drugem podobnem postopku ne smejo sklicevati na oziroma predložiti kot dokaz ali pričati o:
* vabilu stranke k postopku IRPS ali dejstvu, da je bila stranka pripravljena sodelovati v postopku IRPS,
* mnenjih in predlogih glede možne rešitve spora, ki so jih stranke izrazile med postopkom IRPS,
* izjavah ali priznanjih dejstev, ki so jih stranke dale med postopkom IRPS,
* predlogih osebe, ki vodi postopek IRPS,
* dejstvu, da je stranka pokazala pripravljenost sprejeti predlog osebe, ki vodi postopek IRPS, za mirno rešitev spora,
* listinah, pripravljenih izključno za potrebe postopka IRPS.
1. Določba iz druge točke te izjave velja ne glede na obliko podatkov in dokazov.
2. Podatki iz prve točke se pred arbitražo, sodiščem ali drugim državnim organom lahko razkrijejo ali uporabijo v dokazne namene samo pod pogoji in v obsegu, ki ga zahteva zakon, zlasti zaradi razlogov javnega reda ali kolikor je potrebno za izpolnitev ali prisilno izvršitev sporazuma o rešitvi spora, sicer pa takšni podatki predstavljajo nedopustno dejstvo ali dokaz.
3. Določbe prve, druge in tretje točke te izjave se uporabljajo ne glede na to, ali je arbitražni, sodni ali drug podoben postopek povezan s sporom, glede katerega je potekala ali poteka postopek IRPS.
4. Razen v primerih iz prve točke te izjave, dokazi, ki so sicer dopustni v arbitražnem, sodnem ali drugem podobnem postopku, ne postanejo nedopustni samo zato, ker so bili uporabljeni v postopku IRPS.
5. S podpisom te izjave se vse stranke, izvajalec IRPS, oseba, ki vodi postopek IRPS, zakoniti zastopniki, pooblaščenci, svetovalci, izvedenci in drugi udeleženci postopka IRPS zavezujejo spoštovati vse navedeno.
6. Stranke se tudi izrecno zavezujejo, da ne bodo predlagali osebe, ki vodi postopek IRPS, za pričo v sodnem postopku, postopku arbitraže ali v postopku pred drugim organom.

Datum:
Podpisi: